open-index/open-wikipedia-markdown huggingface dataset:
Neringa (gamybinis susivienijimas)

**Lietuvos TSR Vietinės pramonės ministerijos Vilniaus kultūrinių prekių gamybinis susivienijimas „Neringa“** – nuo 1972 m. iki paskutinio XX a. dešimtmečio veikęs LTSR žaislų gamybos gamybinis susivienijimas.

## Istorija
Gamybinis susivienijimas įkurtas sujungus tris Vilniuje veikusias įmones: „Lėlė“, „Žaislas“ ir „Vienybė“. 8-ojo XX a. dešimtmečio viduryje prie susivienijimo prijungta „Metalo konstrukcijų gamykla“, veikusi Bukčiuose, 1980 m. – Kauno „Aido“ gamykla, apie 1985 m. – nedidelė Šakių įmonė. Tuo metu įmonėje dirbo virš 3000 darbuotojų, žaislų gamybos apimtis siekė kelis šimtus tūkstančių vienetų.

Vilniaus įmonės perorganizuotos į gamybinio susivienijimo cechus:
* I cechas (buvusi „Lėlės“ gamykla) gamino polietilenines lėles, tarp jų ir vaikštančias. 9-ame dešimtmetyje pradėta plastizolio žaislų gamyba;
* II cechas (buvęs „Žaislas“) gamino žaislus iš plastmasės bei litografuotos skardos. 9-ame dešimtmetyje pradėta mechaninių žaislų, tarp jų ir mašinėlių su užsukamais, inertiniais ir elektriniais varikliais, gamyba;
* III cechas (buvusi „Vienybė“) gamino žaislus iš plastiko;
* IV-as cechas („Metalo konstrukcijų gamykla“) gamino metalo gaminius (įvairūs kanistrai, žaislams skirta litografuota skarda bei smulkmenos iš alavuotos skardos).
Kauno „Aidas“ gamino vaikiškus baldus, vežimėlius bei muzikos instrumentus – metalofonus, lūpines armonikėles ir kt. Pakuotes gamybinio susivienijimo produkcijai gamino 1964 m. įkurtas „Eksperimentinis taros ir įpakavimo konstravimo biuras“, 1975 m. reorganizuotas į pakavimo gamybinį susivienijimą „Vilnis“.

1988 m. gamybinis susivienijimas atsiskyrė nuo Vietinės pramonės ministerijos ir veikė savarankiškai, tačiau buvo išformuotas pirmais Nepriklausomybės metais. Atskiros susivienijimo įmonės nebuvo pajėgios konkuruoti su užsienio produkcija ir beveik visos bankrutavo XX a. paskutinio dešimtmečio viduryje.

## Šaltiniai
Pilaras (Paragvajus)

**Pilaras** () – miestas pietų Paragvajuje, 358 km į pietvakarius nuo Asunsjono, Paragvajaus upės pakrantėje, pelkėtame šios upės žemupio slėnyje, Argentinos pasienyje; Njeembuku departamento centras. Praeina plentas *[[Ruta 4]]*, yra vietinės reikšmės aerodromas. Veikia upių uostas. Tekstilės (medvilnės), maisto (pieno) pramonė. Verčiamasi žemės ūkiu (gyvulininkystė, kukurūzų, cukranendrių auginimas), žvejyba. Vystomas turizmas. Yra Pilaro Švč. Mergelės mažoji bazilika, teatras, muziejus. Yra išlikę XVIII–XIX a. architektūros.

## Istorija

Miestas 1779 m. įkurtas portugalų keliautojo Pedro Melo. Pradžioje gyvenvietė vadinta *Villa del Ñeembucú* pagal gretimą Njeembuku upelį. 1783 m. pervadinta į *Villa del Pilar* pagal Saragosoje garbinamą Pilaro Švč. Mergelę. Trigubo Aljanso karo metu miestas atsidūrė kovų sūkuryje, 1867 m. rugsėjo 20 d. čia įvyko Pilaro mūšis, kuriame paragvajiečiai laimėjo, bet neilgai trukus buvo priversti miestą apleisti. 1930 m. Paolo Federico Alberzoni įkūrė tekstilės fabriką. 1983 m. Pilaras nukentėjo dėl smarkaus potvynio. 2000 m. miestą pasiekė plentas, sujungęs su likusia šalimi sausuma.

## Šaltiniai
Goleniuvas

**Goleniuvas** (; kašub. *Gòłonóg*; ) – miestas Pomeranijoje, šiaurės vakarų Lenkijoje. Goleniuvo apskrities administracinis centras. Nuo 1999 m. priklauso Vakarų Pamario vaivadijai, prieš tai buvo Ščecino vaivadijoje (1975–1998 m.). 22 776 gyventojai (2014 m. duomenys).

## Istorija
Gyvenvietė įkurta XIII a. 1264 m. Pomeranijos kunigaikštis Barnimas I gyvenvietei, vadintai *Goleniow*, vėliau *Gollnow*, suteikė Magdeburgo teises. 1268 m. suteiktos miesto teisės. 1314 m. suteikta Liubeko teisė.

## Galerija

MuryGoleniowa.jpg|Gynybinės sienos
BramaWolinskaGoleniow.jpg|Volinkos vartai
DworzecWGoleniowie.jpg|Traukinių stotis
Prano Stanaičio tiltas

**Prano Stanaičio tiltas** arba **Slabadų tiltas**  – automobilių tiltas kelyje , kertantis Šešupę ties Slabadais, Vilkaviškio rajone, Klausučių seniūnijoje. 1931 m. pastatytas gelžbetoninis, akmenimis grįstas tiltas vadinamas iš gretimo Matarnų kaimo kilusio inžinieriaus Prano Stanaičio tiltu. Šis vardas suteiktas 1996 m. minint P. Stanaičio mirties 60-metį. Kairiajame krante – Šapalų kaimas, dešiniajame – Slabadai. Tiltas laikomas riba, skiriančia zanavykus nuo kapsų. 1996 m. tiltas įtrauktas į  Kultūros vertybių sąrašą (u. k. ).

## Konstrukcija

Tiltą suprojektavo P. Stanaitis, statybos vadovu buvo A. Jazbutis, darbus vykdė K. Stelmokas. Statinys kompaktiškas, paprastų formų, 3 tarpatramių. Angos 25+21+25 m. Ant betoninių atramų įrengtos gelžbetoninės sijos su Gerberio šarnyrais. Pamatai įrengti be polių ant gero pagrindo – kieto molio. Tilto ilgis 76 m, plotis 5,55 m. 1958 m. pagal pirminį projektą buvo atstatytas vienas tarpatramis (išsprogdintas 1944 m.). Važiuojamojoje dalyje išlikęs lauko akmenų grindinys. Ant tilto atitvarinės betoninės sienos pritvirtinta lenta su tilto pavadinimu ir įrašu: „PRANO STANAIČIO / TILTAS / pastatytas 1931 metais / žinomo visuomenės veikėjo / inž. Prano Stanaičio (1969-1938) / rūpesčiu ir pagal jo projektą“.

## Pastabos

## Šaltiniai

## Nuorodos

* Tiltas per Šešupę kelyje Nr. 5118 Slabadai–Sūdava–Opšrūtai 0,5 km (Henriko Kebeikio kolekcija, 111-117 nuotraukos)
* Slabadų tilto statyba (Šakių apskritis) *limis.lt*
Tadaravos tiltas

**Tadaravos tiltas**  – automobilių tiltas kelyje , kertantis Strėvą ties Tadarava, Kaišiadorių rajone, Kauno marių regioniniame parke,  apie 2,3 km į šiaurės rytus nuo Kruonio HAE. Netoliese (pasroviui) stovėjo Tadaravos vandens malūnas. Tiltas pastatytas 1927 m., vienas pirmųjų gelžbetoninių tiltų Lietuvoje. 1999 m. įtrauktas į Kultūros vertybių sąrašą (u. k. ).

## Konstrukcija
Tilto projekto autorius nežinomas. Statinio aukštis virš vasaros vandens lygio 10,3 m, ilgis 72 m, važiavimo juostos plotis 6,5 m. Tiltas penkių tarpatramių, sijinis–rėminis, su Gerberio sistemos gembėmis. Tarpatramių ilgiai: 18+20+18 m, su dviem gembėmis galuose po 8 m. Tilto galuose esančių gembinių rėmų atramos – stačiakampės kolonos, tarpinės atramos – masyvūs aptakūs monolitiniai taurai, platėjantys į apačią. Priekrantės šlaitų kūgiai sutvirtinti lauko akmenimis.

1954 m. tiltas atstatytas pagal pirminį projektą, nes 1944 m. traukiantis vokiečiams viena anga buvo susprogdinta.

## Šaltiniai

## Nuorodos

*  (Henriko Kebeikio kolekcija, 211-213 nuotraukos)
* Kauno marių RP. Architektūrinės-urbanistinės vertybės 
* Tadaravos tiltas (nuotraukos)
* Tadarava
Žyvecas

**Žyvecas** (; ) – miestas pietų Lenkijoje. Priklauso Silezijos vaivadijai. Nuo 1975 iki 1998 m. buvo Belsko-Bialos vaivadijos sudėtyje. 32 056 gyventojai (2010 m. duomenys). Miestas įsikūręs žemumoje, prie Solos upės (Vyslos intakas), šalia Žyveco ežero, istoriniame Mažosios Lenkijos regione.

## Istorija
Rašytiniuose šaltiniuose pirmą kartą paminėtas 1308 m., kaip katalikų parapijos centras. Priklausė Cešyno kunigaikštystei, nuo 1315 m. Osvencimo kunigaikštystei, 1327 m. tapo Bohemijos karalystės feode. Gyvenvietė, vadinta *Stary Żywiec* ('Senasis Žyvecas'), dėl nuolatinių potvynių 1448 m. buvo perkelta.

XIV a. vid. pastatyta senoji pilis, kuri ne kartą buvo restauruota bei dekoruota gotikos, renesanso ir baroko stiliais. Aplink pilį XVII a. buvo įkurtas landšafto parkas. XIV a. pabaigoje pastatyta Šv. Kryžiaus bažnyčia.

## Miestų partnerystė
*  Unterhachingas, Vokietija
*  Riomas, Prancūzija
*  Čadca, Slovakija
*  Aduro rajonas, Saseksas, Anglija
*  Gedelė, Vengrija
*  Liptovsky Mikulašas, Slovakija
*  Ščytnas, Lenkija

## Galerija

Żywiec Stary Zamek 001.JPG|Žyveco pilis
Żywiec - Pałac Habsburgów.JPG|Habsburgų rūmai
Yngwie Malmsteen

**Laras Johanas Yngvei Lannerbekas** (g. 1963 m. birželio 30 d. Stokholme, Švedijoje), labiau žinomas kaip **Yngvei Johanas Malmstynas** () – švedų gitaristas ir dainų kompozitorius. Išgarsėjo savo techniniu ir greitu grojimo stiliumi, kuris jungia ir klasikinius ir sunkiojo roko muzikos stilius.

Kai Y. Malmstynui buvo septyneri metai, jis matė per televiziją Džimio Hendrikso koncertą. Koncertas jį įkvėpė groti gitarą. Tačiau grupių „Rainbow“ ir „Deep Purple“ gitaristas Ritčie Blekmoras buvo jo didžiausias įkvėpėjas. Jauną Y. Malmstyną įtakojo klasikinė muzika, ir jam ypač patiko Nikolo Paganinio kūriniai.

Aštuoniolikmetis Y. Malmstynas persikėlė į Jungtinės Valstijas groti su grupėmis Steeler ir Alcatrazz. 1984 m. išleido savo pirmąjį solo albumą „Rising Force“. Albumas sulaukė Grammy nominaciją.

Y. Malmstynas yra ilgalaikis gitaros „Fender Stratocaster“ naudotojas. Vedęs Aprilę Malmstynę ir turi vieną sūnų. Gyvena Majamyje, Floridoje.

## Studijiniai albumai
* 1984 m. *Rising Force*
* 1985 m. *Marching Out*
* 1986 m. *Trilogy*
* 1988 m. *Odyssey*
* 1990 m. *Eclipse*
* 1992 m. *Fire & Ice*
* 1994 m. *Seventh Sign*
* 1994 m. *I Can’t Wait* (EP)
* 1995 m. *Magnum Opus*
* 1996 m. *Inspiration*
* 1997 m. *Facing the Animal*
* 1998 m. *Concerto Suite for Electric Guitar and Orchestra*
* 1999 m. *Alchemy*
* 2000 m. *War to End All Wars*
* 2002 m. *Attack!!*
* 2005 m. *Unleash the Fury*
* 2008 m. *Perpetual Flame*
* 2009 m. *Angels of Love*
* 2010 m. *Relentless*
* 2012 m. *Spellbound*

## Kiti albumai
* 1989 m. *Trial by Fire: Live in Leningrad*
* 1991 m. *The Yngwie Malmsteen Collection*
* 1998 m. *Double Live*
* 2000 m. *Yngwie J. Malmsteen: The Best of '90-'99*
* 2000 m. *Anthology 1994–1999*
* 2001 m. *Yngwie Malmseen Archives*
* 2002 m. *The Genesis*
* 2002 m. *Concerto Suite for Electric Guitar and Orchestra in E flat minor LIVE with the New Japan Philharmonic*
* 2004 m. *Instrumental Best Album*
* 2009 m. *High Impact*
* 2014 m. *Spellbound Live in Tampa*
Pasaulio centras

**Pasaulio centras** () – 2001 m. JAV sukurta drama, dalyvavusi tų metų Kanų kino festivalio konkursinėje programoje.

## Pagrindiniai aktoriai
: *Aktorius – vaidmuo*
* Peter Sarsgaard – Ričardas Longmanas
* Molly Parker – Frolans
* Shane Edelman – Porteris
* Karry Brown – šokėja
* Alisha Klass – šokėja
* Mel Gorham – Roksana 
* Carla Gugino – Džerė 

## Turinys

Jaunas milijonierius Ričardas kavinėje susipažįsta su mergina, kuri prisipažįsta esanti striptizo šokėja. Apsilankęs jos pasirodyme, Ričardas pasiūlo sandėrį: už 10 tūkstančių dolerių praleisti su juo savaitgalį Las Vege. Florans sutinka, jei tai bus savaitgalis be intymių ryšių.

Kartu praleistos 3 dienos abiem tampa tikru išbandymu – ar bundantys jausmai nugalės sandėrio taisykles ir kaip pasikeis gyvenimas vėliau, jiems grįžus atgal į savo gyvenimus...

## Apdovanojimai
* Independent Spirit Awards (nominacija) – geriausia aktorė (Molly Parker)
Frontera (filmas)

**Frontera** – 2014 m. JAV sukurtas filmas apie emigrantus, nelegaliai mėginančius patekti į šalį per sieną su Meksika.

## Pagrindiniai aktoriai
: *Aktorius – vaidmuo*
* Ed Harris – Rojus
* Michael Peña – Migelis
* Eva Longoria – Paulina
* Amy Madigan – Olivija
* Aden Young – šerifas Rendelas Hantas
* Michael Ray Escamilla – Chosė

## Turinys

Du meksikiečiai Migelis ir Chosė, bandydami nelegaliai patekti į JAV, tampa netyčinės žmogžudystės liudininkais. Žuvusios moters vyras, buvęs šerifas Rojus, deda visas pastangas sulaikyti meksikiečius, tačiau kai šie atsiduria už grotų, pradeda abejoti jų kaltumu. Kol Rojus mėgina rasti tiesą, nėščia Migelio žmona Paulina taip pat mėgina patekti į JAV, tačiau atsiduria žmonių pagrobėjų rankose...
AB Vingriai

**Akcinė bendrovė „Vingriai“** – universalių metalo apdirbimo staklių gamybos įmonė, 1995 m. kovo 17 d. perėmusi **Valstybinės Vilniaus staklių gamyklos** teises ir prievoles.

## Istorija
**Lietuvos TSR LŪT Staklių ir įrankių pramonės valdybos staklių gamykla „Komunaras“** įkurta 1959 m. Pagrindinė gamyklos produkcija – stalinės gręžimo ir universalios frezavimo staklės. 1991 m. sausio 15 d. gamykla pervadinta Valstybine Vilniaus staklių gamykla. 1995 m. kovo 17 d. gamykla restruktūrizuota į AB „Vingriai“. 2002 m. AB „Vingriai“ susijungė su AB „Šlifavimo staklės“.

## Darbuotojų skaičius
* 1999 m. – 1900 darbuotojų;
* 2003 m. – 240 darbuotojų.

## Šaltiniai
Charro!

**Charro!** – 1969 m. sukurtas vienas iš paskutiniųjų filmų, kuriame vaidino garsus muzikantas Elvis Presley. Filmo, kuris skiriasi iš visų kine jo atliktų vaidmenų, garso takelyje taip pat skamba dvi Presley atliekamos dainos.

## Pagrindiniai aktoriai
: *Aktorius – vaidmuo*
* Elvis Presley – Džesis Veidas
* Ina Balin – Treisė Vinters
* Victor French – Vincas Haketas
* Barbara Werle – Sara Remzi
* Solomon Sturges – Bilis Rojus Haketas

## Turinys

Džesis Veidas, anksčiau priklausęs Vinco Haketo gaujai, dabar nusprendė iš jos pasitraukti, tačiau buvę kompanionai nenori jo paleisti. Pagrobę patranką, kuri yra brangi Meksikos revoliucijos relikvija, jie suverčia visą kalte Džesiui ir šis tampa ieškomu už nusikaltimą, kurio nepadarė...
Visos apsaugos priemonės

**Visos apsaugos priemonės** () – 1987 m. JAV sukurtas veiksmo filmas, kurio vienas iš scenarijaus autorių yra lietuvių kilmės režisierius ir scenaristas John Milius.

## Pagrindiniai aktoriai
: *Aktorius – vaidmuo*
* Nick Nolte – šerifas Džekas Bentenas
* Powers Boothe – Kešas Beilis
* Michael Ironside – majoras Polas Haketas
* Maria Conchita Alonso – Sarita
* Rip Torn – šerifas Henkas Pyrsonas
* William Forsythe – seržantas Bakas Atvoteris

## Turinys

Filmo veiksmas vyksta nedideliame miestelyje JAV ir Meksikos pasienyje. Jame tvarką palaiko šerifai Bentenas ir Pyrsonas, tuo tarpu iš Meksikos per sieną nuolat plūsta narkotikai, kuriuos tiekia buvęs Benteno draugas Kešas Beilis. Jiedu ir dabar bando palaikyti šiokius tokius santykius, nes juos vienija ne tik praeitis, bet ir moteris – Sarita, anksčiau buvusi su Beiliu, bet dabar gyvenanti su Bentenu.

Kol šerifai kovoja su narkotikų prekeiviais, mieste pasirodo specialusis būrys, vadovaujamas majoro Haketo. Visi šio būrio kariai yra oficialiai dingę be žinios, o jų užduotys – itin slaptos misijos. Pinigų operacijai, kurios tikslas – narkotikų tiekėjo Beilio sunaikinimas, būrys gauna apiplėšdamas miestelio banką, tačiau keli iš jų įkliūna šerifui ir Haketas priverstas atskleisti jam kortas.

Norėdamas galutinai išsiaiškinti santykius su buvusiu draugu, Bentenas vyksta pas Beilį, o jam iš paskos seka specialusis būrys, tačiau paskutiniame operacijos etape paaiškėja, kad šio vadas majoras Haketas turi visai kitokių planų...
Paminklas vieningai Lietuvai „Arka“

**Paminklas vieningai Lietuvai „Arka“** – paminklas, kuris stovi Klaipėdoje, Tiltų ir H. Manto gatvių sankryžoje, šalia Biržos tilto.

## Istorija

Idėja pastatyti paminklą kilo klaipėdiečiui Seimo nariui Valentinui Greičiūnui. Paminklas pastatytas Klaipėdoje 2003 m., minint Tilžės akto 85-ąsias ir Klaipėdos krašto susijungimo su Lietuva 80-ąsias metines. Paminklą pašventino Telšių vyskupas Jonas Boruta ir Lietuvos evangelikų liuteronų bažnyčios konsistorijos prezidiumo narys kun. Darius Petkūnas. „Arkos“ atidengimo iškilmėse dalyvavo Ministras Pirmininkas Algirdas Brazauskas su žmona Kristina, Seimo Pirmininko pirmasis pavaduotojas Česlovas Juršėnas, Klaipėdos meras Rimantas Taraškevičius, paminklo statymo organizacinis komitetas, žinomi uostamiesčio ir šalies žmonės, miesto gyventojai. Iškilmingos ceremonijos metu šokiu buvo vaizduojama sėkminga Mažosios ir Didžiosios Lietuvos jungtis, skambėjo klaipėdiečių muzikos kūriniai, sukurti miestui.

## Aprašymas
Paminklas sveria 150 tonų ir yra 8,5 metro aukščio. Mažoji kolona iš raudonojo granito simbolizuoja Mažąją Lietuvą ir jos kultūrinį paveldą, o pilkoji – Didžiąją Lietuvą. Viršutinė tartum nuskelta paminklo dalis vaizduoja Karaliaučiaus sritį (Kaliningradą), dabar priklausančią Rusijai. Ant paminklo iškalti Ievos Simonaitytės žodžiai: „Esame viena tauta, viena žemė, viena Lietuva“. Skulptūros autorius Arūnas Sakalauskas.


Vaizdas:PomníkArkaKlpMontáž01.jpg|Paminklo statyba
Vaizdas:PomníkArkaKlpSlavnost.jpg|Paminklo atidengimo ceremonija


## Šaltiniai
Klaipėdos krašto vėliava

**Klaipėdos krašto vėliava** () – Klaipėdos krašto vėliava, naudota 1920–1945 metais. Vėliavą sudaro horizontalios geltonos ir raudonos spalvos. Vėliavos viršutiniame kairiajame kampe vaizduojamas Klaipėdos herbas.

## Istorija

Po Versalio taikos sutarties kraštui suteikus autonomiją ir perdavus Prancūzijos administracijai 1920 m. vasario 25 d. sukurta krašto vėliava. 1923 m. Lietuvai prisijungus Klaipėdos kraštą iki 1926 m. Klaipėdos laivai vietoje Lietuvos vėliavos naudojo Klaipėdos krašto vėliavą.


Vaizdas:Flag of Klaipėda.svg|Dabartinė Klaipėdos miesto vėliava


## Nuorodos

* Memel District 1920–1939
Klaipėdos Luizės gimnazija

**Klaipėdos Luizės gimnazija** – švietimo įstaiga, veikusi Klaipėdoje Puodžių g. 1 nuo 1891 m. iki 1945 m., gimnazija vadinta karalienės Luizės vardu.

## Istorija

1860 m. Klaipėdos aukštesnioji miestiečių mokykla buvo paskelbta gimnazija ir jai suteiktas karalienės Luizės vardas. Naujasis gimnazijos pastatas Puodžių g. 1 pradėtas statyti 1889 metais. Atidarymas įvyko 1891 m. balandžio 9 d. su iškilminga eisena, klasikos vaidinimais, parodomaisiais gimnastikos pratimais. Tai buvo pirmoji Klaipėdos mokslo įstaiga, kurioje įvestas vandentiekis. Pastatui būdinga plytų stiliaus architektūra.

Po II pasaulinio karo įsikūrė II rusiška vidurinė mokykla, kuri 1975 m. iškelta į Klaipėdos Maksimo Gorkio pagrindinę mokyklą. Vėliauveikė pionierių ir moksleivių namai. 

Nuo Nepriklausomybės atkūrimo pastate įsikūręs Klaipėdos jaunimo centras.

## Nuorodos

* Klaipėdos karalienės Luizės jaunimo centras  

## Šaltiniai
Utenos mėsa

**UAB „Utenos mėsa“** – viena didžiausių mėsos perdirbimo įmonių Lietuvoje, UAB „Biovela Group“ įmonė, įsikūrusi Utenoje, Pramonės g. 4. Jos pagrindinė produkcija – šviežia mėsa bei jos gaminiai, taip pat siūlo platų asortimentą daugelio tradicinių termiškai apdorotų gaminių. Gamykla įrengta pagal ES standartus, aprūpinta pažangia mėsos perdirbimo bei pakavimo įranga. Įmonėje dirba arti 700 žmonių.

## Istorija

**Utenos mėsos kombinatas** pradėtas statyti 1972 m. Pagrindiniai pajėgumai paleisti 1975 m. gruodžio mėn.

1997 m. įmonėje dirbo 900 žmonių, o 2003-iais buvo likę tik 300 darbuotojų. Po metų čia jau darbavosi 700, o 2005-iais – truputį per tūkstantį. 2003 m. bendrovės apyvarta buvo 39 mln. Lt, o 2005-iais – daugiau nei 190 mln. Lt. 2006 m. pagaminta apie 19 tūkst. tonų produkcijos.

Nuo 2004 m. „Utenos mėsa“ priklauso UAB „Biovela Group“.

## Šaltiniai

## Nuorodos
* Oficiali svetainė
* UAB „Utenos mėsa“ istorija
Seid Memić Vajta

**Seid Memić** (g. 1950 m. kovo 8 d. Travnike) – bosnių dainininkas. Jis yra žinomas sceniniu vardu ***Vajta***. Nuo 1994 m. atlikėjas gyvena Hamburge.

1975–1976 metais Vajta buvo Bosnijos roko grupės Teška industrija vokalistas ir lyderis. Su šia grupe jis išleido du studijinius albumus. Kaip atlikėjas, dalyvavo žinomuose muzikos festivaliuose buvusioje Jugoslavijoje: Splito festivalyje (1976, 1981, 1984 ir 1990 m.), *Vaš šlager sezone* (1978, 1979, 1981, 1982, 1987 ir 1999 m.) ir Opatijos festivalyje (1982, 1985 ir 1987 m.)

1981 metais Vajta su daina „Lejla“ laimėjo Jugoslavijos atrankos konkursą *Jugovizija* ir buvo išrinktas šalies atstovu 1981 m. „Eurovizijos“ dainų konkurse. Jame pasirodęs su atrankoje nugalėjusia daina „Lejla“, su 36 taškais užėmė 15 vietą.

Nuo 2007 m. Vajta vėl yra grupės Teška industrija vokalistas, tais pačiais metais išleido albumą „Kantina“.

## Diskografija
* *Ho-ruk* (1976, su Teška industrija)
* *Seid Memić-Vajta i Teška industrija* (1976, su Teška industrija)
* *Zlatna ribica* (1979)
* *Vajta 2 Ponoćni valcer* (1980)
* *Vajta 3* (1981)
* *Tebi pjevam* (1982)
* *Kad bulbuli pjevaju* (1984)
* *Vajta* (1985)
* *Vajta* (1987)
* *Vajta* (1988)
* *Kupi mi, tajo, harmoniku* (1991)

## Nuorodos
* Atlikėjo tinklalapis

|-
DFDS Lisco

**DFDS Lisco** – vandens transporto paslaugas teikusi Lietuvos įmonė, kuri 2010 m. tapo Danijos įmonės DFDS Seaways dalimi. Įmonė plukdė keltus tarp Lietuvos ir Vokietijos bei Švedijos. Įmonė turėjo 5 keltus *LISCO Maxima* (Klaipėda-Kylis), *Baltic Amber* (Klaipėda-Kylis), *Vilnius* (Klaipėda-Zasnicas), *LISCO Optima* (Klaipėda-Karlshamnas) ir *LISCO Patria* (Klaipėda-Karlshamnas).

2011 m. po restruktūrizacijos įsigaliojo naujas „DFDS Lisco” pavadinimas - „DFDS Seaways“.

## Maršrutai

## Šaltiniai

## Nuorodos

* DFDS seaways Tinklalapis
* Susiję straipsniai www.delfi.lt
Klaipėdos krašto tautos partija

**Klaipėdos krašto tautos partija** () – politinė partija, veikusi Klaipėdos krašte 1925–1935 metais. Atstovavo miesto verslininkus, pramonininkus. Propagavo Vokietijos nacionalistų bei revanšistų idėjas. Vienu ar kitu metu partijos pirmininkais buvo pramonininkas Joseph Kraus (1877–1939), mokyklų patarėjas Richard Meyer (1885–1970), Klaipėdos burmistras Robert Grabow (1885–1945) ir teisininkas Wilhelm Brindlinger (1890–1967).

## Rinkimų rezultatai

## Literatūra

* Gliožaitis, Algirdas Antanas (2006). „Memelländische Volkspartei“. Mažosios Lietuvos enciklopedija 3. Vilnius: Mokslo ir enciklopedijų leidybos institutas. pp. 61–62. ISBN 5-420-01470-X.

## Šaltiniai
Simono Dacho paminklas-fontanas

**Simono Dacho paminklas–fontanas** – paminklas, kuris stovi Klaipėdoje, Teatro aikštėje. Pastatytas Karaliaučiaus universiteto profesoriaus Simono Dacho atminimui. Skulptūros autorius – Arnoldas Kiunė.

## Istorija

XX a. pradžioje Klaipėdos magistratas svarstė, kaip geriau panaudoti Teatro aikštę. Nutarta aikštės viduryje statyti fontaną ir aplink jį įrengti trikampį skverelį. Fontanas 1912 m. buvo pastatytas, o skverelio atsisakyta. Virš fontanėlio iškilo bronzinė Simono Dacho eilėraščio „Taravos Anikė“ herojės skulptūra, kuri vaizduoja jaunutę basą mergaitę. Simono Dacho fontanas buvo pastatytas iš visuomenės lėšų.

Po II pasaulinio karo skulptūra buvo sunaikinta. 1988 m. paminklo atstatymą inicijavo lietuvių kilmės Vakarų Vokietijos pilietis Haincas Radzivilas. Paminklas atidengtas 1989 m. lapkričio 18 dieną.

## Šaltiniai
Imaragenai

**Imaragenai** () – Mauritanijoje ir Vakarų Sacharoje gyvenanti gentis/tauta. XX amžiaus 8-ajame dešimtmetyje gyveno apie 5 000 imaragenų. Daugiausiai jų gyveno Bank d’Argeno nacionalinio parko teritorijoje, žvejų kaimeliuose.

Manoma, kad imaragenai yra baforų tautos palikuonys. Berberų k. žodis *imragen*, reiškia 'žvejys'. Išpažįsta islamą.

## Šaltiniai
Orys

**Orys** – nedidelis ežeras, telkšantis Elektrėnų savivaldybėje, į pietus nuo Abromiškių kaimo, apie 1 km į rytus nuo Elektrėnų tvenkinio. Priklauso Nemuno mažųjų intakų (su Nemunu) baseinui, hidrologinis nr. 10030913. Vyresnysis vandentakis – Elektrėnų marios. Bevardžiais upeliais jungiasi su keliais mažesniais apylinkėse telkšančiais ežerais. Orys užima 14,9 ha, savo forma primena širdies kontūrus, apie 0,6 km ištįsęs šiaurės–pietų kryptimi, plotis – iki 0,38 km. Altitudė 116,4 m. Vakarinis krantas aukštas, kiti žemoki. Iš pietų prieina Šarkinės miškas, į rytus plyti dirbami laukai, į šiaurę – pelkėtos, krūmais apaugusios pakrantės, išteka upelis link Elektrėnų marių.

Prie ežero yra šie kaimai: Abromiškės, Giedraitiškės ir Girnakaliai. Vakarinėje pakrantėje įsikūrusi Abromiškių reabilitacijos ligoninė.

Ežerėvardis *Orỹs* siejamas su baltiška šaknimi **ār-*, reiškiančia „erdves, platybes, laukus“ (plg. *oras* ir  – „ariamas laukas“). Galbūt šios šaknies vediniais žymėti toli, atokiuose laukuose buvę vandenys.

## Šaltiniai

## Nuorodos

* Sąrašas:Elektrėnų savivaldybės ežerai
* Orio ežeras Gamtos kataloge
Rašė

**Rašė** – upė rytų Lietuvoje, Utenos rajone; Vyžuonos dešinysis intakas. Prasideda Rašio ežere prie Sirutėnų.
 
Didžiausias intakas – Raudesa (kairysis).

Upių santakoje 1974 m. pastačius užtvanką (ilgis 200 m, aukštis 12 m), susidarė 101 ha Utenos tvenkinys, sukaupęs 5,6 mln.m³ vandens. Rašės žemupys juosia Uteną iš šiaurės. Upė įteka į Vyžuoną Utenos miesto paribyje, žemiau Naujasodžio. Utenoje trykšta Rašės versmės Laumės Akys.

Vandenvardis kildinamas iš žodžių *(iš)rašyti* ('marginti'), *rašytis* ('marginys'), *raštas*, manant, kad pirminė šaknies *raš-* reikšmė galėjo bendrai reikšti nelygią formą, laužytumą.


Rašės_upės_dalis_nuo_Utenos_tvenkinio_užtvankos.jpg|Rašė nuo Utenos tvenkinio užtvankos
Rašės upė, ženklas.JPG|Upėvardis Užpalių g.
Rašė, upė.JPG|Gyvenamasis namas prie Rašės


## Šaltiniai
306-asis atskirasis pionierių batalionas

**306-asis atskirasis pionierių batalionas** () – Raudonosios Armijos pionierių dalinys, suformuotas iš buvusios Lietuvos kariuomenės ir įėjęs į 29-ąjį teritorinį šaulių korpusą. 

## Istorija
Batalionas suformuotas 1940 m. rugpjūčio-rugsėjo mėn. 29-ojo teritorinio šaulių korpuso sudėtyje iš buvusios Lietuvos kariuomenės dalinių.

Veikiančioje armijoje buvo nuo 1941 m. birželio 22 d. iki 1941 m. rugsėjo 1 d. 
Manoma, kad prasidėjus Vokietijos-TSRS karui Pabaltijyje statė gynybines linijas, o 1941 m. liepos 4 d. buvo praktiškai sunaikintas. 

Manoma, kad oficialiai išformuotas 1941 m. rugsėjo 23 d. kartu su 29-ojo korpuso valdyba. 

### Pavaldumas

## Nuorodos
* Перечень № 27 инженерных частей (отдельных батальонов, рот, отрядов), со сроками вхождения их в состав действующей армии в годы Великой Отечественной войны 1941—1945
Álex de la Iglesia

**Alechandras de la Iglesia Mendosa** (, labiau žinomas kaip **Aleksas de la Iglesia** ; g. 1965 m. gruodžio 4 d. Bilbao) – ispanų premijos „Goya“ apdovanotas kino režisierius, scenaristas, prodiuseris ir buvęs komiksų menininkas. Taip pat Deusto universiteto filosofijos absolventas.

## Karjera

A. de la Iglesijos filmuose išsireiškia groteskiniais ir labai tamsiais elementais kaip mirtis ir nužudymas. Didžioji dalis darbų juodo humoro komedijos, tačiau dažnai filmai turi siaubo ir dramos elementų. Išskyrus 2010 m. filmą „Balada triste de trompeta“ ir 2011 m. filmą „La chispa de la vida“, visus filmus parašė su Jorge Guerricaechevarría.

A. de la Iglesijos didelis gerbėjas yra ispanų režisierius Pedras Almodovaras, kuris 1993 m. prodiusavo jo pirmą filmą „Acción Mutante“. Už savo 1995 m. filmą „El día de la bestia“ Mendosa laimėjo „Goja“ apdovanojimą už geriausią režisieriaus darbą.

A. de la Iglesia Mendosa ėjo Ispanijos menų ir kinematografijos mokslų akademijos prezidento pareigas nuo 2009 m. iki 2011 m.

## Nuorodos
*
Donovan Bailey

**Donovanas Beilis** (; g. 1967 m. gruodžio 16 d., Mančesteryje, Jamaikoje) yra buvęs Kanados sprinteris, buvęs pasaulio 100 metrų bėgimo rungties rekordininkas ir 1996 m. olimpinių žaidynių aukso medalio laimėtojas. Pirmasis Kanados atletas, legaliai įveikęs dešimties sekundžių barjerą 100 metrų bėgime be dopingo. Ypatingai pasižymėjo savo maksimalu greičiu. 1996 m. olimpinėse žaidynėse bėgo 12,10 m/s greičiu, sparčiausiai tuo metu istorijoje. Priimtas 2005 m. į Ontarijo provincijos sportininkų šlovės muziejų.

## Biografija

D. Beilis gimė Mančesterio parapijoje Jamaikoje 1967 m. Kai jam buvo 13 metų, jis emigravo į Kanadą ir žaidė krepšinį Karalienės Elžbietos parko vidurinėje mokykloje Oukvilyje, Ontarijo provincijoje. Jis pradėjo dalyvauti šimto metrų bėgimo varžybose 1991 m., bet tik 1994 m. pradėjo rimtai sportuoti. Tuo laiku taip pat dirbo biržos brokeriu. Jį treniravo Dan Pfaff.

## Šaltiniai
Kristina Hautala

**Kristina Hautala** (g. 1948 m. birželio 28 d. Stokholme) – švedų kilmės Suomijos dainininkė.

1966 metais atlikėja išleido debiutinį singlą „En koskaan“, perdainavusi Dusty Springfield kūrinį „You Don’t Have to Say You Love Me“ suomių kalba. Jau septintojo dešimtmečio antroje pusėje ji buvo viena sėkmingiausių pop muzikos dainininkių. Kristina Hautala taip pat yra perdainavusi tokius žinomus kūrinius kaip The Beatles „All You Need Is Love“ ir Peggy Lee „So What’s New“. Per 1966–1970 metų laikotarpį ji įrašė 20 singlų, kuriuos išleido įrašų kompanija „Scandia“.

1970 m. pasirodė su Lasse Mårtenson televizijos laidoje, vėliau abu įrašė bendrą albumą „Kristina & Lasse“.

1972 metais dainininkė paliko šou verslą ir grįžo į Švediją. Ten ji studijavo psichologiją ir sociologiją vietos universitetuose, nuo tada dirba psichologe.

2003-aisiais Kristina grįžo į sceną, išleidusi albumą „Hetki tää“, šiuo metu bendradarbiauja su Matti Viita-aho grupe.

## Nuorodos
* Kristina Hautala svetainėje *Discogs*

|-
Vaistinis kietagrūdis

**Vaistinis kietagrūdis** (*Lithospermum officinale*) – agurklinių (*Boraginaceae*) šeimos kietagrūdžių (*Lithospermum*) genties augalų rūšis. Liaudyje žinoma dar kaip **žemės rumbikis**.

## Biologija

Tai daugiametis, 30–60 cm aukščio žolinis augalas, apaugęs šiurkščiais, prigulusiais plaukeliais. Šaknis stora, šakota. Stiebas status, šakotas, plaukuotas. Lapai 4–10 cm ilgio ir 0,6–1,5 cm pločio, su ryškiomis šoninėmis gyslomis.

Žiedai išaugę viršūninių lapų pažastyse ir sudaro stiebų ir šakų galuose ilgus žiedynus. Žiedkočiai 2–3 kartus trumpesni už taurelę. Taurelė žydėjimo metu 4 mm ilgio, vaisiam išaugus 10 mm. Vainikėlis žalsvai gelsvas arba gelsvas, jo vamzdelis trumpas, į viršų platėjantis, 4–6 mm ilgio, jo žiotyse yra labai maži žvyneliai, atbraila varpiška, 4–5 mm skersmens.

Žydi gegužės ir birželio mėnesiais. Riešutėliai 3 mm ilgio, lygiu, blizgančiu paviršiumi, balti arba melsvai pilki, prinokę iš taurelės neišbyra. Dauginasi sėklomis.

## Ekologija
Mėgsta derlingus, karbonatingus priemolio ir molio dirvožemius. Kietagrūdinės etmijos (*Ethmia pusiella*) lervos minta augalo lapais.

## Paplitimas ir augavietės
Paplitęs Europoje, Kaukaze, Šiaurės Vakarų ir Centrinėje Azijoje. Introdukuotas Šiaurės Amerikoje. Lietuvoje gana retas, randamas visose dalyse, išskyrus pietrytinę.

Auga upių ir ežerų slėnių krūmuose, kalvų šlaituose, pakrantėse, miškuose.

## Naudojimas
Naudojamas liaudies medicinoje. Lapai tinka arbatai.

## Apsauga ir grėsmės
2000 m. įrašytas į Lietuvos raudonąją knygą. Grėsmę kelia augaviečių keitimas ir pavėsio susidarymas dėl medžių ir krūmų tankėjimo.

## Nuorodos
* Vaistinio kietagrūdžio mokslinis lotynų kalba pavadinimas ir sinonimai per Theplantlist.org  (anglų k.)
* Plants for a future (anglų k.)

## Literatūra
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, V tomas, 240 p.

## Išnašos
473-asis atskirasis ryšių batalionas

**473-asis atskirasis ryšių batalionas** () –  Raudonosios Armijos ryšių dalinys, įėjęs į 29-ojo teritorinio šaulių korpuso sudėtį. 

Suformuotas 1940 m. rugpjūtį kartu su 29-ojo teritorinio šaulių korpuso valdyba. 

Veikiančioje armijoje buvo nuo 1941 m. birželio 22 d. iki 1941 m. rugsėjo 1 d. 

1941 m. birželio 22 d. buvo dislokuotas Vilniaus rajone, buvo korpusinis ryšių batalionas 29-ajame šaulių korpuse (I formuotės). 
Kovos kelias sutapo su korpuso keliu. Nuo 1941 rugsėjo 1 d. mūšiuose nedalyvavo. Išformuotas 1941 m. rugsėjo 23 d. kartu su 29-ojo korpuso valdyba.

## Nuorodos
* Перечень № 27 инженерных частей (отдельных батальонов, рот, отрядов), со сроками вхождения их в состав действующей армии в годы Великой Отечественной войны 1941—1945
Volominas

**Volominas** () – miestas Mazovijos vaivadijoje, Lenkijoje. Volomino apskrities administracinis centras. Nutolęs 20 km į rytus nuo Lenkojos sostinės Varšuvos. 37 528 gyventojai (2012 m. duomenys).

## Istorija
Pirmą kartą paminėtas XV a., kaip mažas kaimelis. 1862 m. nutiesta geležinkelio linija. XX a. pradžioje įkurtas stiklo fabrikas. 1919 m. suteiktos miesto teisės. Tarpukariu išliko daugiataučiu miestu, kurio didelę gyventojų daugumą sudarė žydai ir rusai.

Sparčiai vystėsi po Antrojo pasaulinio karo. Pastačius langų surinkimo gamyklą (uždaryta 1989 m.), tapo Varšuvos priemiesčiu.

## Miestų partnerystė
*  Salernas, Italija
Nysa

**Nysa** ( arba *Neiße*) – miestas pietvakarių Lenkijoje, prie Klodzko Nisos. Priklauso Opolės vaivadijai, Nysos apskrities administracinis centras. 45 326 gyventojai (2012 m. duomenys).

## Istorija
Vienas seniausių Silezijos miestų. Manoma, kad buvo įkurtas X a. Vėliau tapo to paties pavadinimo kunigaikštystės sostine. 1200 m. Nysos kunigaikštystė tapo Vroclavo arkivyskupystės dalimi. Nuo 1342 iki 1742 m. Nysos miestas ir kunigaikštystė priklausė Čekijos karūnai.

## Miestų partnerystė
*  Liudinghauzenas, Vokietija
*  Jesenykas, Čekija
*  Šumperkas, Čekija
*  Kolomyja, Ukraina
*  Ingelheimas prie Reino, Vokietija
*  Piliava, Kaliningrado sritis, Rusija
*  Taverni, Prancūzija
*  Marsala, Sicilija, Italija
Bundoko šventieji

**Bundoko šventieji** () – 1999 m. sukurtas veiksmo filmas su juodosios komedijos elementais  apie du brolius airius, nusprendusius, kad jų pašaukimas – žudyti mafijos vadeivas.

## Pagrindiniai aktoriai
: *Aktorius – vaidmuo*
* Willem Defoe – detektyvas Polas Šmekeris
* Sean Patrick Flanery – Konoras Makmanusas
* Norman Reedus – Merfis Makmanusas
* David Della Rocco – Roko
* Billy Connolly – Dučė

## Turinys

Bostono gatvėse vienas po kito įvykdomos žmogžudystės, kurių taikiniais tampa vietiniai mafijos vadovai ir kiti nusikaltėlių pasaulio šulai. Detektyvas Šmekeris, tiriantis šiuos nusikaltimus, kuo toliau, tuo labiau pradeda manyti, kad šios žmogžudystės yra tarsi teisingumo vykdymas.
5 euro centų moneta

**5 euro centų moneta** – euro centų moneta, kurios bendrųjų pusių dizainą sukūrė Luc Luycx iš Belgijos Karališkosios monetų kalyklos. Jose atvaizduota Europos Sąjunga arba Europa – šie atvaizdai simbolizuoja ES vienybę.
 
5, 2 ir 1 cento monetose ant gaublio atvaizduota Europa kartu su Afrika ir Azija.

## Istorija
Moneta į apyvartą išėjo 2002 m., kai euro monetos ir banknotai buvo pradėti naudoti 12 eurozonos ir su ją susijusių valstybių. Bendrąją pusę (reversą) sukūrė Luc Luycx iš Belgijos Karališkosios monetų kalyklos. Monetos nuo 1 iki 5 centų vaizdavo Europos Sąjungos vietą pasaulyje (tarp Afrikos ir Azijos), o monetos nuo 10 centų iki 2 eurų vaizdavo ES narių teritorijas iki 2004 m. išsiplėtimo.

Tuo metu 15 šalių (eurozonos + Monako, San Marino ir Vatikano) monetų nacionalinės pusės buvo sukurtos pagal nacionaliniu mastu įvykusius konkursus, tačiau tam tik reikalavimai buvo privalomi ir nacionalinėms pusėms (pvz., turi būti pavaizduota 12 žvaigždžių, daugiau žr. euro monetos). Iki 2008 m. buvo draudžiama keisti nacionalines puses, išskyrus monarcho (kurio portretas būdavo dažnai vaizduojamas) mirties ar sosto perdavimo atveju. Taip nutiko Monakui ir Vatikanui (Vatikanas turėjo dar ir tarpinį dizainą, kol buvo išrinktas naujas Popiežius). Dėl naujų taisyklių, kuriose buvo reikalaujama, jog ant monetų nacionalinės pusės būtų užrašytas šalies pavadinimas, įvyko keletas pokyčių (Suomijos ir Belgijos monetose nebuvo užrašyti šalių pavadinimai). Po 2004 m. ir 2007 m. ES išsiplėtimo bei numanomų kitų išsiplėtimų monetų nuo 10 centų vertės dizainas 2007 m. buvo pakeistas taip, kad vaizduotų visą Europos žemyną. Šis naujesnis dizainas Italijos, San Marino, Vatikano, Austrijos ir Portugalijos monetose vaizduojamas nuo 2008 m. 1, 2 ir 5 centų monetų dizainas keičiamas nebuvo, nes senųjų narių kontūrai buvo išryškinti labai blankiai, taigi nuspręsta, jog keisti dizainą neverta.

## Dizainas

5 eurų centų monetos yra pagamintos iš variu dengto plieno. Jų skersmuo yra 21,25 mm, storis – 1,67 mm, o svoris – 3,92 g. Monetų briauna lygi.

### Bendroji pusė (reversas)
Bendrosios pusės dizainą sukūrė Luc Luycx. Monetos apačioje, dešinėje, vaizduojamas gaublys, kuriame matomas Europos žemynas su švelniai paryškintomis 15 senųjų ES narių ir šiaurinė Afrikos bei vakarinė Azijos dalys. Šešios plonos linijos įstrižai eina už gaublio ir abejose linijų pusėse yra po vieną žvaigždę (iš viso 12 žvaigždžių kaip ir Europos Sąjungos vėliavoje). Viršuje, kairėje, pavaizduotas didelis skaičius *5*, o šalia jo mažomis raidėmis tekstas „EURO CENT“. Gaublio dešinėje pusėje galima įžiūrėti autoriaus inicalus *LL*.

### Nacionalinė pusė (aversas)
Monetų aversas kiekvienoje šalyje skiriasi. Visuose aversuose turi būti pavaizduota 12 žvaigždžių (dažniausiai – ratu aplink nacionalinį dizainą), šalies inicialai bei kaldinimo metai. Nacionalinėje pusėje negalima pakartoti monetos vertės užrašo, nebent šalies kalboje naudojama ne lotynų abėcėlė (šiuo metu tik ant Graikijos ir Austrijos monetų nacionalinės pusės užrašyta monetos vertė. Ant graikų monetų yra užrašas „5 ΛΕΠΤA“, o ant austrų – „FUNF EURO CENT“).

## Šaltiniai

## Nuorodos
Raimondas Miknevičius

**Raimondas Antanas Miknevičius** (1937 m. birželio 13 d. Kaune – 2019 m. lapkričio 13 d. Vilniuje) – dailininkas, grafikas. Heraldikos, grafikos ir tapybos istorinių technikų tyrinėtojas, kūręs pirmuosius atgimusios Lietuvos pinigus, pašto ženklus, miestų herbus. Ilgametis Vilniaus dailės akademijos dėstytojas.

R. Miknevičiaus motina – keramikė Teodora Slyvauskaitė-Miknevičienė (1909–1982).

## Biografija

1961 m. baigė Lietuvos valstybinį dailės institutą, grafikos katedrą.

Po studijų buvo paskirtas dirbti vyr. dailininku Klaipėdos dailės kombinate. 1964 m. buvo priimtas į Lietuvos dailininkų sąjungą. Nuo 1965 m. pradėjo dalyvauti dailės parodose. 1966 m. grįžęs į Vilnių dirbo apipavidalintoju Taros ir įpakavimo biure.

Apie 1980 m. aktyviai įsitraukė į Dailininkų sąjungos valdybos darbą – buvo valdybos sekretorius, vėliau pirmininko pavaduotojas. Taip pat nuo 1980 m. – Vilniaus dailės akademijos Grafikos katedros dėstytojas. Tarp jo mokinių minimi Rimantas Rolia, Rolandas Rimkūnas, Arūnas Mėčius, Daiva Kairevičiūtė, Dovilė Norkutė, Arūnas Gelūnas.
Buvęs ilgametis heraldikos komisijos prie Lietuvos Respublikos prezidentūros narys, vienu metu ir pirmininkas.

## Kūryba

Dirba lakštinės grafikos bei spalvotos grafikos (sendintos technikos aliejinė tapyba) srityse. Pagrindiniai jo aliejinės tapybos darbai (apie 30 didelio formato sendintos technikos aliejinės tapybos darbų) ir eilė herbų yra sukaupti Romo Zakarevičiaus „Stiklių“ viešbutyje. Pastaruoju metu dėl pašlijusios dailininko sveikatos liko nebaigtas darbas „Radvilų giminės herbas“, išpildytas sendintos aliejinės tapybos technika.

R. Miknevičius niekada nebuvo abejingas Lietuvos valstybės kultūriniam ir visuomeniniam gyvenimui, vadovavo bei dalyvavo pirmųjų lietuviškų pinigų – bendrųjų talonų, litų, monetų kūrime bei pašto ženklų konkursuose. Vadovavo dailininkų grupei, kūrusiai laikinuosius pinigus (vadintus „vagnorėliais“), vėliau – grupei, kūrusiai litų banknotų projektus. Pats sukūrė 500 litų banknotą.

Ypač didelis R. Miknevičiaus indėlis heraldikos srityje. Jis sukūrė arba atkūrė Ariogalos (2001), Debeikių (2002), Gruzdžių (1999), Marijampolės (1997), Kauno (1993); Kernavės (1969), Lekėčių (1999), Mažeikių (1996), Raudonės (1998), Rumšiškių (1998), Skirsnemunės (2002), Sudargo (2000), Šeduvos (1994), Ukmergės (1970, 1992), Utenos (1996), Veiviržėnų (1992), Ventos (1999), Zarasų (1969, 1996) herbus.

## Išnašos

## Nuorodos

* Apie R. Miknevičiaus indėlį į Lietuvos kultūrą
* R. Miknevičiaus kūryba (''tv.lrytas''))
Ledi rizikuoja

**Ledi rizikuoja** () – 1943 m. JAV sukurtas romantinis vesternas, kuriame pagrindinį vaidmenį atliko aktorius John Wayne.

## Pagrindiniai aktoriai
: *Aktorius – vaidmuo*
* John Wayne – Djukas
* Jean Arthur – Molė 
* Charles Winninger – Vakas
* Mary Field – Flori 

## Turinys

Banko tarnautoja Niujorke dirbanti Molė nusprendžia įgyvendinti savo svajonę pamatyti Laukinius Vakarus. Nusipirkusi bilietą į autobusą, ji išsiruošia į kelionę per visas Valstijas. Oregono valstijoje, patekusi į rodeo, Molė susipažįsta su kaubojumi Djuku ir nespėja grįžti į autobusą. Naujasis jos pažįstamas pasirodo esąs visiška priešingybė Niujorke likusiems Molės gerbėjams ir, regis visai nesidomi naująja pažįstama, tuo dar labiau ją intriguodamas...
Terminator: Genisys

**Terminator: Genisys** – penktasis „Terminatoriaus“ serijos filmas. Jis pasirodys ekranuose 2015 m. liepos 1 d. Pagrindinį vaidmenį filme atliks Arnold Schwarzenegger. Jis sugrįš į Terminatoriaus rolę – paskutinį kartą aktorius šioje serijoje pasirodė 2003 m. Terminator 3: Rise of the Machines.

## Išnašos
184-oji šaulių divizija (1 formuotė)

**184-oji šaulių divizija (1 formuotė)** () – Raudonosios Armijos junginys, egzistavęs 1940-1941 m., sudarytas iš buvusios Lietuvos kariuomenės dalinių. Trumpai dalyvavo Vokietijos-TSRS kare. 

## Istorija
Divizija suformuota 1940 m. rugpjūtį iš buvusios Lietuvos kariuomenės 2-osios pėstininkų divizijos. Priskirta Raudonosios armijos 11-osios armijos 29-ajam teritorinam šaulių korpusui.
Buvo dislokuota Lentvaryje. 

Veikiančioje armijoje buvo nuo 1941 m. birželio 22 d. iki 1941 m. rugsėjo 19 d. 
Birželio 22 d. kartu su 429-uoju haubicų artilerijos pulku buvo Varėnos poligone. 

11-osios armijos vadovybė divizijos sudėtį vertino taip: „184-oji šaulių divizija dar nėra visiškai sukomplektuota mūsų žmonėmis ir yra visiškai nepatikima.“.1941 m. birželio 23 dienai 184-oji šaulių divizija gavo užduotį išeiti į Valkininkų apylinkes, kur turėjo organizuoti gynybą, baigti mobilizaciją ir komplektaciją. Tačiau diviziją dar birželio 22 d. ties Valkininkais buvo apsupta vokiečių kariuomenės, tad praktiškai čia jos kovos kelias ir baigėsi.

Atskiri divizijos daliniai (motorizuotos dalys, 616-asis artilerijos pulkas, zenitinis ir prieštankinis divizionai) po 5 val. trukusio mūšio išsiveržė iš apsupties ir pasitraukė į rytus: arba link Vilniaus, arba link Baltarusijos sienos, į Smurgainių ar Molodečno. 

1941 m. rugsėjo 19 d. divizija buvo oficialiai išformuota. 

### Formuotės
Egzistavo trys 184-osios šaulių divizijos formuotės – 1940 m., 1941 m. ir 1942 m.

## Sudėtis
* 262-asis šaulių pulkas
* 294-asis šaulių pulkas
* 297-asis šaulių pulkas
* 616-asis lengvasis artilerijos pulkas
* 617-asis haubicų artilerijos pulkas
* 17-asis atskirasis naikinamasis prieštankinis divizionas
* 7-asis atskirasis zenitinis artilerijos divizionas
* 92-asis žvalgybos batalionas
* 306-asis atskirasis pionierių batalionas
* 314-asis atskirasis ryšių batalionas
* 176-asis medicininis sanitarinis batalionas
* 258-oji atskiroji cheminės saugos kuopa
* 32-oji autotransporto kuopa
* 201-oji lauko kepykla
* 594-oji lauko pašto stotis
* 421-oji valstybinio banko lauko kasa

## Priklausomybė
Divizija 1941 m. birželio 22 d. priklausė Šiaurės vakarų fronto 11-osios armijos 29-ajam teritoriniam šaulių korpusui.

## Nuorodos
Bačiulis

* Vidmantas Bačiulis (1940–2022) – kino ir televizijos režisierius, scenaristas;
* Jonas Zigmantas Bačiulis (1925–2006) – žurnalistas, pedagogas.
Šetekšnis

**Šetekšnis** – ežeras šiaurės rytų Lietuvoje, Rokiškio rajone, 5 km į vakarus nuo Jūžintų. Nusidriekęs iš šiaurės vakarų į pietryčius 0,76 km, plotis siekia iki 0,34 km. Altitudė 118,9 m. Šiaurinis ir pietinis krantai žemi, pelkėti, vakarinis ir pietrytinis – aukšti. Pakrantės miškingos, pietrytiniai krantai užpelkėję. Ežeru iš pietų į šiaurės vakarus prateka Šetekšna (Jara).

Netoli Šetekšno yra Dauliūnų ir Radžionių kaimai.

Ežero (kaip ir upės) pavadinimas sietinas su *šėtoti* („dūkti, siausti“), *šėtas* („storas, riebus“), *šėtas, šėtos* („kilpos, sietas paukščiams gaudyti“).

## Šaltiniai
Antique

**„Antique“** buvo švedų-graikų muzikinis duetas, kurį sudarė Helena Paparizou () ir Nikos Panagiotidis (). „Antique“ išgarsėjo 1999 metais, išleidę debiutinį singlą „Opa Opa“, kuris sulaukė didelės sėkmės.

2001 m. grupė atstovavo Graikijai 2001 m. „Eurovizijoje“ su daina „Die for You“. Užimta trečia vieta padėjo išgarsėti grupei „Antique“. Buvo sukurta daug platininių albumų, grupė su koncertiniu turu keliavo per Europą ir bendradarbiavo su garsiais Graikijos bei užsienio šalių dainininkais. Dainą „Die for You“ perdainavo daugybė dainininkų visame pasaulyje.

## Diskografija

### Albumai
* *Mera Me Ti Mera* (1999)
* *Die for You* (2001)
* *Me Logia Ellinika* (2001)
* *Alli Mia Fora* (2003)
* *Blue Love* (2003)

### Singlai
* *Opa Opa* (1999)
* *Dinata Dinata* (1999)
* *Mera Me Ti Mera* (2000)
* *Die for You* (2001)
* *Ligo Ligo* (2001)
* *Follow Me* (2002)
* *Moro Mou* (2003)
* *Time to Say Goodbye* (2003)
* *List of Lovers* (2003)

## Nuorodos
* 

|-
Aizsargų Nuopelnų kryžius

**Aizsargų Nuopelnų kryžius** () – Latvijos Respublikos žinybinis Aizsargų () apdovanojimas, įsteigtas 1927 m. Apdovanodavo labiausiai pasižymėjusius Aizsargų organizacijos narius, Latvijos karinius, valstybės ir visuomeninius veikėjus, taip pat užsienio piliečius.

## Istorija
Apdovanojimo, pavadinto „Garbės kryžius“, nuostatas Latvijos vidaus reikalų ministerija suformulavo dar 1924 m., tačiau jos nebuvo priimtos. O 1927 m. nuostatos buvo priimtos kaip Latvijos sukarintos organizacijos „Aizsargai“ apdovanojimo, kuriuo apdovanodavo organizacijos narius, dirbusius organizacijoje mažiausiai 5 metus už didvyriškus poelgius arba aktyvų dalyvavimą organizacijos veikloje bei puikią parengtį. Taip pat galėjo būti apdovanoti civiliai tarnautojai, velstybės ir visuomenės veikėjai, kariškiai bei užsienio piliečiai. 

Latvijos gynėjų organizacijos (Aizsargų) vadovybės siūlymu šalies vidaus reikalų ministras apdovanojimą patvirtino. Kryžiumi apdovanodavo iki 1939 m. kovo 20 d. 

## Aprašas
Apdovanojimo ženklas buvo baltas ugninis kryžius, su raudonu rombu centre, uždėtas ant žalios spalvos ąžuolo šakų vainiko. Raudoname rombe – iš heraldiškai dešinės pusės išnyranti auksaspalvė ranka su auksaspalviu kalaviju. 




## Nuorodos
Robertas Kliavinis

**Robertas Kliavinis** (*Roberts Kļaviņš*; 1885 m. lapkričio 10 d. – 1941 m. spalio 16 d.) – Rusijos imperijos, Latvijos ir TSRS karininkas latvis, 1940 m. buvo Latvijos liaudies armijos vadas, Latvijos kariuomenės generolas, DVRA generolas leitenantas. Represuotas (sušaudytas). 

## Biografija
Gimė Grašų valsčiuje Maduonos apskrityje Lifliandijos gubernijoje. Baigė Cėsių miesto mokyklą, po to žemės ūkio mokyklą. Buvo paimtas į Rusijos imperijos kariuomenę.

### Rusijos imperijos kariuomenė
Buvo nukreiptas į Vilniaus pėstininkų junkerių mokyklą. 1906 m. baigė ją gaudamas praporščiko laipsnį. Paskirtas į Vindavos 180-ąjį pėstininkų pulką. Nuo 1909 m. sausio 1 d. Mitavoje (dabartinė Jelgava) stovėjusio Vindavos 180-ojo pėstininkų pulko paporučikis. 
1914 m. pavasarį įstojo į Generalinio štabo Nikolajaus akademiją turėdamas štabskapitono laipsnį. 1915 m. spalį, nebaigęs mokslų akademijoje, paskirtas į 2-ąjį Rygos latvių šaulių batalioną (vėliau - pulkas). 

Dalyvaudamas Pirmajame pasauliniame kare buvo apdovanotas 2-jo ir 3-jo laipsnių Šv. Stanislavo ordinu, 2-jo, 3-jo ir 4-ojo laipsnių šv. Anos ordinu, 4 laipsnio Šv. Vladimiro ordinu su kalavijais ir kaspinu. 1917 m. baigė patrumpintą Generalinio štabo Nikolajaus akademijos kursą.
 
### Latvijos respublikos kariuomenė
* Ėmė tarnauti Latvijos kariuomenėje nuo 1918 m. lapkričio 18 d. turėdamas pulkininko leitenanto laipsnį. 
* 1920-10-14 – 1921-01-14: Latvijos generalinio štabo skyriaus viršininkas.
* 1922 m. birželį tampa pulkininku.
* Nuo 1922 m. lapkričio 8 d. – pasienio divizijos štabo viršininkas. 
* 1928 m. paskirtas 4-jo Valmieros pėstininkų pulko vadu. 
* 1931 m. paskirtas 2-osios Vidžemės divizijos vadu, generolas. 
* 1934 m. birželio 14 d. savo noru išėjo į atsargą. 

Tarnaujant Latvijos kariuomenėje gauti apdovanojimai:
* 3-jo laipsnio Lačplėsio karo ordinas – už 1916-06-19 d. mūšį ir 1916-09-25 d. mūšį Mirties saloje
* 3-jo laipsnio Trijų žvaigždžių ordinas (1929 m.)
* Aizsargų Nuopelnų kryžius
* Sklypas statybai Jūrmaloje.
* Žemė su mišku Sabilės valsčiuje.

Baigė Latvijos universiteto Teisės fakultetą.

## TSRS
1940 m. R. Kliavinis paskirtas Liaudies armijos vadu, o liepos mėn. išrinktas į Latvijos Tautos Seimą ().

1940 m. gruodį paskirtas 24-asis teritorinio korpuso vadu. 1940 m. gruodžio 29 d. TSRS LKT nutarimu  № 2685 jam suteiktas DVRA generolo leitenanto laipsnis.
 
1941 m. birželį iškviestas į Maskvą, „į kursus“. 1941 m. birželio 22 d. suimtas. 1941 m. liepos 29 d. [TSRS Aukščiausiojo Teismo Karinė kolegija pagal kaltinimą dalyvavus kontrrevoliucinėje sąmokslininkų organizacijoje nuteisė [mirties bausmė|miesties bausme. Sušaudytas 1941 m. spalio 16 d. Maskvoje. Palaidotas Komunarkoje.

1957 m. lapkričio 30 d. po mirties reabilituotas.